paragraph_text: Madonna je u 1990-e ušla s prvom kompilacijom najvećih hitova The Immaculate Collection. Ovo je bio Madonnin drugi album koji je zaradio dijamantnu certifikaciju. U Ujedinjenom Kraljevstvu je ovo postao najprodavaniji album ženskog izvođača s prodanih više od 3 milijuna kopija. Uslijedio je drugi soundtrack I'm Breathless inspiriran filmom Dick Tracy. Nakon završetka ugovora sa Sire Recordsom, Madonna 1991. potpisuje novi ugovor vrijedan 60 milijuna dolara s Warner Bros. Recordsom. Madonna osniva svoju kuću unutar Warner Brosa, Maverick Records. Prvo madonnino izdanje pod novom kućom je peti studijski album Erotica (1992.). Erotica je dobila dvostruku platinastu certifikaciju u SAD-u, a sveukupno je album prodan u preko 5 milijuna kopija. 1994. slijedi šesti studijski album Bedtime Stories s trostrukom platinastom certifikacijom prema RIAA-i. Something to Remember, kompilaciju balada, izdaje 1995. godine. Kompilacija je zaradila trostruku platinastu certifikaciju i prodana je u sveukupno preko devet milijuna kopija. Njezin treći soundtrack, Evita (1996.), je dobio peterostruku platinastu certifikaciju za 2.5 milijuna prodanih kopija (jer se album duži od 100 minuta računa kao dvostruki album, te se svaki prodani primjerak zbrajao dva puta). Madonnin sedmi studijski album Ray of Light (1998.) je debitirao na 2. mjestu Billboard 200. Album je zaradio četverostruku platinastu certifikaciju u SAD-u, prodan je u više od 20 milijuna primjeraka, a većina se kritičara slagala da je to jedan od najboljih, ako ne i najbolji Madonnin album ikada.